സ്വാതന്ത്ര്യവും ചില ചിന്തകളും നമ്മുടെ രാജ്യത്തിന്റെ സ്വാതന്ത്ര്യം 75 വയസ്സിലേയ്ക്കു കടക്കുന്ന അവസ രത്തില് എന്റെ ചിന്തകള് കുട്ടിക്കാലത്തേയ്ക്കു പോയി. സ്കൂളില് സ്വാതന്ത്ര്യദിനത്തെ കുറിച്ചുള്ള പ്രസംഗത്തിനായി സ്റ്റേജില് കയറിയതും അന്ന് എല്ലാവര്ക്കും മിഠായി ലഭിച്ചതുമൊക്കെ മധുരമുള്ള ഓര്മ്മകള്. നമ്മുടെ രാജ്യത്തിന്റെ സ്വാതന്ത്ര്യത്തിനായി സമരം ചെയ്ത നേതാക്കള്, അവരുടെ ത്യാഗം, ഇതെ കുറിച്ചൊക്കെ അച്ഛന് പറഞ്ഞു തന്ന കഥകള് എന്നെ ആവേശം കൊള്ളിച്ചത് ഓര്ക്കുന്നു. പുറത്തു നിന്നുള്ളവര് വന്ന് നമ്മെ അടിച്ചമര്ത്തുന്നത് എത്ര ഭയാനകമാണ് എന്നതിനെക്കുറിച്ച് വളരെ ചെറുപ്പത്തിലേ തന്നെ ചിന്തിച്ചിരുന്നു. എന്നാല് യഥാര്ത്ഥ സ്വാതന്ത്ര്യത്തിന്റെ അര്ത്ഥം ഈ മറ്റുള്ളവരുടെ അടിച്ചമര്ത്തലിനുമൊക്കെ അപ്പുറത്തുള്ള കാര്യമാണെന്നു മനസിലാക്കാന് കുറേക്കൂടി മുതിര്ന്നതിനു ശേഷമേ സാധിച്ചുള്ളൂ.പുരാതന ജനാധിപത്യ രാജ്യങ്ങളെ കുറിച്ചു പറയുമ്ബോള് ഏതന്സ്ബി.സി 5ാം നൂറ്റാണ്ട്, ഇന്ത്യയിലെ വൈശാലി ബി.സി 5ാം നൂറ്റാണ്ട്, ആദ്യ റിപ്പബ്ലിക് ഇവയൊക്കെ പ്രസിദ്ധമാണ്. ആധുനിക ലോകത്തെ പഴക്കം ചെന്ന ജനാധിപത്യ രാജ്യങ്ങളില് പ്രധാനം അമേരിക്കന് ഐക്യനാടുകളാണ്. 219 വര്ഷം മുന്പ് രൂപീകൃതമായ ജനാധിപത്യ രാജ്യമാണെങ്കിലും സ്ത്രീകള്ക്ക് വോട്ടിംഗ് അവകാശം ലഭിച്ചത് 1920 ഓഗസ്റ്റ് 18 ന് അവരുടെ 19ാമത് ഭരണഘടനാ ഭേദഗതിയിലൂടെ മാത്രമാണ്. സ്വാതന്ത്ര്യത്തിന്റെ കളിത്തൊട്ടില് എന്നറിയപ്പെടുന്ന ഫ്രാന്സിലാകട്ടെസ്ത്രീ കള്ക്കു വോട്ടവകാശം ലഭിച്ചത് 1944 ല് മാത്രമാണ്. ന്യൂസിലന്റില് 1893 ല് തന്നെ സ്ത്രീകള്ക്ക് വോട്ടവകാശം ലഭിച്ചെ ങ്കിലും അക്കാലത്തു സ്ത്രീകള്ക്കു പാര്ലമെന്റിലേയ്ക്കു മത്സരിയ്ക്കാന് അവകാശമുണ്ടായിരുന്നില്ല. 1902 ല് ഓസ്ട്രേലിയയില് സ്ത്രീകള്ക്ക് വോട്ടവകാശവും ഇലക്ഷനു നില്ക്കാനുള്ള അവകാശവും ലഭിച്ചെങ്കിലും തനതു ഗോത്രവര്ഗ്ഗക്കാര്ക്ക് ഈ അവകാശം നിഷേധിക്കപ്പെട്ടു! സ്വിറ്റ്സര്ലന്റില് സ്ത്രീകള്ക്ക് ഫെഡറല് ഇലക്ഷനില് വോട്ടവകാശം ലഭിച്ചത് 1971 ല് മാത്രമാണ്. രാജ്യങ്ങളില് രാജാധിപത്യം അവസാനിച്ച് ജനാധിപത്യം വികസിച്ചു തുടങ്ങിയ കാലഘട്ടത്തില് നമ്മുടെ രാജ്യത്ത് എന്താണു സംഭവിച്ചത്? ഭാരതം എന്ന സാംസ്കാരിക സ്വത്വത്തിന് അനേകായിരം വര്ഷത്തെ പഴക്കമുണ്ടെങ്കിലും പരസ്പരം പോരടിച്ചിരുന്ന അഞ്ഞൂറിലധികം നാട്ടുരാജ്യങ്ങള് ചേര്ന്നതായിരുന്നു, ബ്രിട്ടീഷ് ഈസ്റ്റ് ഇന്ത്യാ കമ്ബനി ഇവിടെ എത്തുമ്ബോള് ഭാരതം. എ.ഡി 1700 ല് ലോകത്തിലെ വ്യവസായങ്ങളുടെ 25 ഇന്ത്യയിലായിരുന്നു. മുഗള് കാലഘട്ടത്തില് ലോകത്തിലെ ഏറ്റവും വലിയ കയറ്റുമതി രാജ്യങ്ങളിലൊന്ന് ഇന്ത്യയായിരുന്നു. ഏറ്റവുമധികം വ്യാവസായിക വേതനം ലഭിച്ചിരുന്ന രാജ്യം 17001800 മൈസൂറായിരുന്നു. കേംബ്രിഡ്ജ് ചരിത്രകാരനായ മാഡിസണ് പറയുന്നത് ലോകവരുമാനത്തിന്റെ 22.6 ആയിരുന്നു 1700 ല് ഇന്ത്യയുടേതെങ്കില് 1952ആയപ്പോഴേയ്ക്കും അത് 3.8 ആയി കുറഞ്ഞു എന്നാണ്. അതായത് യൂറോപ്പിലും പടിഞ്ഞാറന് രാജ്യങ്ങളിലും ജനാധിപത്യ ഭരണം പച്ചപിടിച്ചു വന്ന കാലഘട്ടത്തില് സ്ത്രീകള്ക്ക് വോട്ടവകാശമില്ലെങ്കില് പോലുംബ്രിട്ടീ ഷ് സാമ്രാജ്യത്തിന്റെ കച്ചവടമോഹം മൂലം അവര് ഇവിടെ നിരന്തരം ജനതയെ ചൂഷണത്തിനുവിധേയമാക്കിക്കൊണ്ടിരുന്നു. 1757 ലെപ്ലാസി യുദ്ധത്തോടെ ഇന്നത്തെ ബംഗാള്, ബംഗ്ലാദേശ് ഉള്പ്പെടെ ബീഹാര്,ഒറീസ്സ സംസ്ഥാനങ്ങളുടെ ധനമന്ത്രി ബ്രിട്ടീഷ് ഈസ്റ്റ് ഇന്ത്യാ കമ്ബനിയായിത്തീര്ന്നു! മുഴുപ്പട്ടിണിയിലായിപ്പോയി നമ്മുടെ കര്ഷകരും കരകൗശലവിദഗ്ധരും വ്യവസായികളുമെല്ലാം. ആധുനിക വിദ്യാഭ്യാസത്തിന്റെവെളിച്ചം വീശേണ്ടിയിരുന്ന കാലഘട്ടത്തില് പട്ടിണിയില് നുറുങ്ങിത്തരിപ്പണമായിപ്പോയി നമ്മുടെ നാട്. കലഹിയ്ക്കുന്ന നാട്ടു രാജ്യങ്ങളുടെചരിത്രം എടുത്തുപറയുന്നതില് വലിയ കഴമ്ബില്ല. ഇത്തരം അവസ്ഥ ലോകത്തിന്റെ മറ്റു ഭാഗങ്ങളിലും ഉണ്ടായിരുന്നു. എന്നാല് ഈ ഉപഭൂഖണ്ഡമപ്പാടെ മറ്റൊരു രാജ്യത്തിനു വളരാനായി ചീഞ്ഞു വളമാകുന്നഅവസ്ഥ സൃഷ്ടിച്ച ബ്രിട്ടീഷ് സാമ്രാജ്യത്തിന് അവരുടെ കാര്യങ്ങള് സുഗമമാക്കാനായി അവര് കൊണ്ടുവന്ന ക്ലര്ക്കുമാരെ സൃഷ്ടിക്കുന്ന വിദ്യാഭ്യാസസമ്ബ്രദായത്തിന്റെ പേരിലും അവരുടെ കച്ചവട താത്പര്യങ്ങള് ക്കായികൊണ്ടുവന്ന റെയില്വേയുടെ പേരിലും മറ്റും ഇന്ത്യയെ ആധുനികവത്ക്കരിച്ചത് അവരാണെന്ന വകാശപ്പെടാന് യാതൊരു നിര്വ്വാഹവുമു ണ്ടെന്നുതോന്നുന്നില്ല. നളന്ദയും തക്ഷശിലയുമൊക്കെ വിദേശികളെവരെ ആകര്ഷിച്ചിരുന്ന സര്വ്വകലാശാലകളായിരുന്നു. മുഗള് കാലഘട്ടത്തില് മദ്രസകള്ക്കു പുറമേ കണക്ക്, ശാസ്ത്രം, തത്വശാസ്ത്രം, നിയമം തുടങ്ങി യവയും പഠിപ്പിച്ചിരുന്നു. ഗ്രീക്ക് സമ്ബ്രദായത്തിന്റെ സ്വാധീനം ഈ വിദ്യാഭ്യാസസമ്ബ്രദായത്തില് കാണാം. തനതു വിദ്യാഭ്യാസ സമ്ബ്രദായങ്ങള്സ്വാഭാവികമായി വികസിയ്ക്കുന്നതിനു പകരം പട്ടിണിയിലൂടെഎല്ലാം തൂത്തെറിയപ്പെട്ടു. പകരമായി മതത്തിന്റെ പേരില് വലിയ വിടവുകള് അതിസമര്ത്ഥമായി സൃഷ്ടിക്കുന്നതില് ബ്രിട്ടീഷുകാര് വിജയിക്കുകയും ചെയ്തു. ആകമാനം പട്ടിണികൊണ്ടു വളര്ച്ച മുരടിച്ച ഒരു വലിയജനതയ്ക്ക് മതത്തിന്റെ പേരിലുള്ള സ്പര്ദ്ധയും അവസാനമായി വിഭജനവും സമ്മാനിയ്ക്കപ്പെട്ടു. സ്വാതന്ത്ര്യം കിട്ടുമ്ബോഴേയ്ക്കും നാം എത്തി നിന്നഅവസ്ഥ ഇതായിരുന്നു. ഇന്ത്യന് ജനാധിപത്യ റിപ്പബ്ലിക്കില് സ്ത്രീകള്ക്ക്തുല്യമായ വോട്ടവകാശം ആദ്യം തന്നെ നമ്മുടെ മഹത്തായ ഭരണഘടനഉറപ്പു നല്കി. ഭരണഘടന വാഗ്ദാനം ചെയ്യുന്ന സമത്വം അക്ഷരാര്ത്ഥത്തില്കൈവരിയ്ക്കുമ്ബോഴേ സ്വാതന്ത്ര്യം എന്ന അമൃതം അതിന്റെ മുഴുവന് മാധുര്യത്തോടെയും അനുഭവിയ്ക്കാന് നമുക്കാവൂ.